jkorsvik/nowiki_second_scrape_merged huggingface dataset:
Plan International Norge

Plan International Norge eller Plan Norge er en norsk stiftelse som driver bistandsarbeid, og er del av Plan International som opererer i 22 giverland og i 51 utviklingsland. Organisasjonen Plan International ble grunnlagt i Spania i 1937 av den britiske journalisten John Langdon-Davies, i samarbeid med Eric Muggeridge.
Organisasjonen er tildelt TV-aksjonen for 2021, med tittelen «Barn, ikke brud». Inntektene fra TV-aksjonen skal gå til bekjempelse av barneekteskap i Mali, Niger, Malawi, Bangladesh og Nepal. 


== Organisasjonen ==
Plan International ble etablert i Norge i 1996. Plan har fadderskap som basis for sitt innsamlings- og kommunikasjonsarbeid. Per 2020 har mer enn 130 000 fadderbarn en Planfadder fra Norge. Plans målsetning er at alle barn skal få realisert sine muligheter og at barns rettigheter og verdighet blir respektert i tråd med FNs barnekonvensjon og menneskerettighetene. Der barn ikke har det bra, har ofte jenter det verst. Derfor har Plan et særlig fokus på jenter. Plan er religiøst uavhengig og partipolitisk nøytral. Organisasjonen har som mål at de innsamlede midlene fordeles i forholdet 80-20, som vil si at 80 prosent går til utviklingsformål, mens 20 prosent anvendes til innsamling og administrasjon. 
Plan gir årlig ut rapporten Because I am a girl som handler om situasjonen for verdens jenter, og organisasjonen setter spesielt fokus på jenter i forbindelse med rapportlansering, markeringen av den internasjonale jentedagen 11. oktober og utdeling av Jenteprisen.  

GeneralsekretærKari Helene Partapuoli (2018- nåværende)
Kjell Erik Øie (2015-2018)
Olaf Thommessen. (2013 til 2015)
Helen Bjørnøy (2008 til 2013)
Sandro Parmeggiani (1997 til 2008)


== Plan Internationals historie ==
Plan International ble etablert i 1937, i Spania. Den britiske krigssreporteren John Langdon-Davies var utenrikskorrespondent under den spanske borgerkrigen, mens Eric Muggeridge jobbet for flyktninger i Spania. Sammen etablerte de Plan. Bakgrunnen var at Langdon-Davies fikk ideen om å etablere et forhold mellom giver og mottaker – en modell som setter barn i sentrum og hvor barn er kjernen i alt Plan gjør. Plans opprinnelige mål var å gi mat, husly og utdanning til spanske barn under den spanske borgerkrigen. Under den andre verdenskrig ble Plan kjent som organisasjonen Foster Parents Plan for War Children, og jobbet i Storbritannia med å hjelpe barn i Europa som hadde mistet sine nære. 
Etter krigen ekspanderte Plan til flere land i Europa og Kina. På 1960-tallet utvidet Plan til flere land i Asia og Latin-Amerika og på 70-tallet til Afrika. Den amerikanske førstedamen Jacqueline Kennedy var ambassadør for Plans 25-årsjubileum i 1962.
Plans virksomhet i Sri Lanka ble i 2021 omtalt som en «bistandsfiasko». Plan stengte kontoret på Sri Lanka i 2019 etter 38 år i landet. Beslutningen ble tatt på bakgrunn av Plan Sri Lanka sin manglende evne til å levere kostnadseffektive prosjekter.


== Referanser ==


== Eksterne lenker ==
Plan International
Plan International Norge
TV-aksjonen NRK 2021; blimed.no
Sous-vide

Sous-vide (fransk for under vakuum) er en måte å tilberede mat, der maten vakuumpakkes, stort sett i plast, og varmebehandles i emballasjen. Det skilles mellom metoder for mat som skal konserveres lenge, og mat som skal konsumeres med en gang. Førstnevnte brukes for produktet selges som kjølevare, og varmes i pakningen hjemme hos forbruker. Fordi produktet tilberedes i sin egen kraft, bevares farge og smak bedre. Slike produkter forbindes med enkel hverdagsmat av variabel kvalitet.
Med oppblomstringen av molekylærgastronomi og kokker som Ferran Adria, Heston Blumenthal, Thomas Keller og Nathan Myhrvold, har sous-vide også blitt en populær metode på restauranter og storkjøkken. De vakuumerte pakkene senkes i vannbad. Siden vann leder varme bedre enn luft, varmes maten fortere enn i ovn på tilsvarende temperatur. Temperaturen i vannbadet er også lettere å holde presis. Metoden brukes til langsom koking, der temperaturen i vannet er lik eller bare litt høyere enn temperaturen man ønsker i maten. Da varmes maten sakte til riktig temperatur, uten at de ytterste delene blir for varme. Slik unngås væsketap, og maten blir saftigere og bedre. Siden metoden ikke gir stekeskorpe eller smaken steking gir, brunes ofte maten raskt etter sous-vide-kokingen. Slik mat forbindes ennå med eksklusive restauranter, men blir stadig mer utbredt. Metoden har også en gryende popularitet på hjemmemarkedet.
Teknikken ble utviklet på 1970-tallet av den franske kokken George Pralus, opprinnelig for å redusere svinn når han tilberedte fersk gåselever. Det første sous-vide husholdningsapparatet ble lansert i 2009.Sammenlignet med annet matlaging tilberedes sous-vide på lave temperaturer (typisk 55-60 °C for kjøtt), og over lengre tid (vanligvis 1-7 timer, noen ganger opptil 72 timer).


== Se også ==
Kombidampovn


== Referanser ==


== Eksterne lenker ==
Vi tester sous vide-maskinen
Instituttet for sammenlignende kulturforskning

Instituttet for sammenlignende kulturforskning (engelsk: The Institute for Comparative Research in Human Culture, Oslo)  er en frittstående norsk forskningsinstitusjon. Dets styre blir utsett dels av Det norske Videnskaps-Akademi og dels av de fire universitetene i Norge. I dag finansierer det i hovedsak sin virksomhet ved sitt eget fond, men har også noen tilskudd fra Nansenfondet og den norske staten.


== Historie ==
Instituttet ble dannet i 1922 og har som oppgave å støtte forskning i etnologi og sammenlignende forskning innen fagfeltene språkforskning, folkeminneforskning, religionsforskning, arkeologi og (etnografisk) samfunnsforskning. ifølge instituttets egen historiebeskrivelse «bekostet [instituttet i mellomkrigstiden] omfattende forskningsprosjekter, arrangerte en rekke internasjonale symposier og utga årlig flere sentrale vitenskapelige verk». Siden krigen mangler man midler for en så omfattende virksomhet, «på grunn av inflasjonen og mindre offentlige bevilgninger».


== Dagens aktivitet ==
I dag konsentrerer det virksomheten til litteraturutgivelse, og til støtte av forskning på prioriterte forskningsområder. 
De siste årene har instituttet gitt ut publikasjoner innenfor prioriterte områder. Noen av disse er prioriterte forskningsområder. I tillegg har man blant annet støttet forskning om Kamerun og om Oseania – til dels i samarbeid med Norges forskningsråd. Instituttet deler også ut noen stipendier.


== Referanser ==


== Eksterne lenker ==
Publikasjoner fra Instituttet for sammenlignende kulturforskning i Bibsys
Instituttets hjemmeside Arkivert 29. september 2013 hos Wayback Machine.
Instituttets publikasjoner
En Askepotthistorie

En askepotthistorie (originaltittel: A Cinderella Story) er en amerikansk romantisk komedie med blant andre  Hilary Duff og Chad Michael Murray. Filmen fikk blandet kritikk, men ble likevel en kassasuksess og spilte inn $66 million verden rundt.


== Handling ==
Filmen er rett og slett en modernisering av Askepott-eventyret, og tar plass i 2004s Los Angeles. Sam Montgomery (Hilary Duff) er en high school-elev som har blitt dårlig behandlet av sin onde stemor (Jennifer Coolidge) og to stesøstre helt siden farens tragiske død mange år før. Hun jobber nærmest som en slave på den lokale kafeen som stemoren overtok da faren døde. Så ser lykken ut til å snu noe da hun møter en gutt hun liker kjempegodt over et chattested på internett. Hun er helt sikker på at dette er drømmegutten. Men gutten viser seg å være Austin Ames (Chad Michael Murray) – skolens mest populære gutt og fotballstjerne, og som dessuten dater skolens mest populære og usympatiske jente. Sam finner ut dette på skoledansen (hvor hun selvfølgelig går som "Askepott") og friker fullstendig ut. Men Austin, som ikke vet hvem hans hemmelige beundrer egentlig er, men er like sikker på at han har funnet drømmejenta som Sam var på at hun hadde funnet drømmegutten, finner mobiltelefonen hennes etter at hun forlater dansen og starter en hasardiøs jakt på "Askepott".


== Rolleliste ==


== Referanser ==


== Eksterne lenker ==
(en) Offisielt nettsted 
(en) En Askepotthistorie på Internet Movie Database 
(no) En Askepotthistorie hos Filmfront 
(sv) En Askepotthistorie i Svensk Filmdatabas 
(da) En Askepotthistorie i Danmark Nationale Filminstitut 
(fr) En Askepotthistorie på Allociné 
(nl) En Askepotthistorie på MovieMeter 
(en) En Askepotthistorie på AllMovie 
(en) En Askepotthistorie på Turner Classic Movies 
(en) En Askepotthistorie på Rotten Tomatoes 
(en) En Askepotthistorie på Metacritic
Statens reservefond

Statens reservefond ble opprettet i 1904 som et fond til bruk i nasjonale nødssituasjoner. Fondet ble plassert i utenlandske verdipapirer, og falt sterkt i verdi da første verdenskrig brøt ut. Fondet ble avviklet i 1925.


== Referanser ==
Stephen Poliakoff

Stephen Poliakoff (født 1. desember 1952 i Holland Park i London) er en britisk dramatiker, regissør og manusforfatter. 


== Bakgrunn ==
Poliakoff er barn av en russisk-jødisk far og en britisk-jødisk mor. Broren Martyn Poliakoff, er Fellow ved Royal Society og professor i kjemi Chemistry ved University of Nottingham.


== Karriere ==
Allerede mens han var elev ved Westminster School i London i 1969 fikk han så mye oppmerksomhet for sitt stykke Granny at han fikk kritikk i The Times. Mens han senere studerte ved King's College i Cambridge fortsatte han å skrive dramaer og han ble husforfatter ved National Theatre som 24-åring. Senere fikk han en økende interesse for tv-mediet og har skrevet en stor mengde stoff i ulikt format for dette.


== Sceniske verk ==
Granny (også regissert) Westminster School, 1969
Lay-By (medforfatter) Edinburgh Festival, august 1971
Pretty Boy Royal Court, juni 1972
Berlin Days Little Theatre, 1973
Sad Beat Up Little Theatre, 1974
The Carnation Gang Bush, 1974
Clever Soldiers Hampstead, 1974
Heroes Royal Court, juli 1975
Hitting Town Bush, 1975
City Sugar Bush, oktober 1975; Comedy Theatre, mars 1976; Phoenix Theatre (New York), januar 1978
Strawberry Fields NT Young Vic, august 1976; NT Cottesloe, 1977; Manhattan Theatre Club (New York), mai 1978
Shout Across the River Warehouse Croydon, 1978; Phoenix Theatre (New York), desember 1979
American Days ICA, juni 1979; Manhattan Theatre Club (New York), desember 1980
The Summer Party Crucible Theatre, Sheffield 1980
Favourite Nights Lyric Theatre Hammersmith, november 1981
Breaking the Silence RSC The Pit, november 1984
Coming In To Land National Theatre Lyttelton, januar 1987
Playing With Trains RSC The Pit, november 1989
Sienna Red Richmond Theatre, mai 1992
Sweet Panic (også regissert) Hampstead, februar 1996
Blinded By the Sun National Theatre Cottesloe, september 1996
Talk of the City (også regissert) RSC Swan, Stratford 1998; Young Vic februar 1999
Remember This National Theatre Lyttelton, oktober 1999
Sweet Panic revival (også regissert) Duke of York’s, november 2003


== Filmer ==
Runners (regi Charles Sturridge, 1983)
Hidden City (1988)
Close My Eyes (1991)
Century (1993)
Food of Love (1997)


== Fjernsynsdrama/filmer for fjernsyn ==
Caught on a Train (1980)
Termeszet (Ungarn, 1981)
Doppelte Welt, Die (Vest-Tyskland, 1985)
She's Been Away (1989)
Frontiers (skrevet sammen med Sandy Welch, 1996)
The Tribe (1998)
Shooting the Past (1999)
Perfect Strangers (2001)
The Lost Prince (2003)
Friends and Crocodiles (2006)
Gideon's Daughter (2006)
Joe's Palace (2007)
Capturing Mary (2007)


== Referanser ==


== Eksterne lenker ==
(en) Stephen Poliakoff på Internet Movie Database 
(sv) Stephen Poliakoff i Svensk Filmdatabas 
(da) Stephen Poliakoff på Filmdatabasen 
(fr) Stephen Poliakoff på Allociné 
(en) Stephen Poliakoff på AllMovie 
(en) Stephen Poliakoff hos The Movie Database
Euzebiusz Smolarek

Euzebiusz «Ebi» Smolarek (født 9. januar 1981 i Łódź) er en polsk tidligere fotballspiller. Han vokste opp i Nederland, hvor hans far Włodzimierz Smolarek spilte i Eredivisie og senere arbeidet som trener. Ebi Smolarek var et produkt av Feyenoords ungdomsystem og imponerte hele veien til førstelaget. Han kunne spille både spiss, ving og offensiv midtbanespiller. 
Ebi Smolarek er sønn av den polske landslagsspilleren Włodzimierz Smolarek. Han ble oppkalt etter dem portugisiske fotballspilleren Eusebio da Silva Ferreira. I en uforglemmelig dåd i Polens kamp mot Portugal i 2007, var han den første til å score et polsk mål mot portugiserne 20 år etter det forrige av hans far. 
I 2002 Smolarek ble suspendert av UEFA for to Europeiske kamper etter han testet positivt på cannabis. Mengden i hans urin var imidlertid meget lav, noe som utelukket røyking. Det ble sagt han kan hadde spist en kake med dette stoffet eller noe liknende, kanskje uten selv til å vite det. Etter denne begivenheten fikk Smolarek kallenavnet «hasj-bomberen».Han er kjent og beundret i hele Europa for sine drible-egenskaper, teknikk og målscorerferdigheter, i kvalifiseringen til EM 2008 endte han på tredjeplass på toppscorerlista med ni mål. Han har tidligere også spilt for Borussia Dortmund.


== Referanser ==


== Eksterne lenker ==
(de) Euzebiusz Smolarek – Munzinger Sportsarchiv 
(en) Euzebiusz Smolarek – FIFA 
(en) Euzebiusz Smolarek – UEFA 
(en) Euzebiusz Smolarek – Transfermarkt 
(en) Euzebiusz Smolarek – national-football-teams.com 
(en) Euzebiusz Smolarek – Soccerbase.com 
(en) Euzebiusz Smolarek – FootballDatabase.eu 
(en) Euzebiusz Smolarek – Soccerway 
(en) Euzebiusz Smolarek – EU-Football.info 
(en) Euzebiusz Smolarek – FBref 
Euzebiusz Smolarek (90minut.pl)
Hartz-reformene

Hartz-reformene (tysk: Hartz-Konzept) er navnet på en rekke reformer foreslått av en offentlig tyske kommisjon Moderne Dienstleistungen am Arbeitsmarkt, som ble ledet av Peter Hartz. Kommisjonen ble nedsatt av Gerhard Schröders første regjering 1. februar 2002, og la frem sin sluttrapport i august samme år. Hartz-reformene inngikk deretter i regjeringen Schröders politiske program kalt Agenda 2010, med planer for politiske reformer innen året 2010.Kommisjonen hadde i oppdrag å utarbeide forslag til hvordan arbeidsmarkedspolitikken i Tyskland kunne gjøres mer effektiv og hvordan Tysklands arbeidsmarkedsetat, Bundesanstalt für Arbeit kunne reformeres. Det hadde nylig blitt avslørt store uregelmessigheter i systemet for formidling av arbeidsledighetstrygd.Hartz-kommisjonens arbeid resulterte i fire lover, senere kalt henholdsvis Hartz I, Hartz II, Hartz III og Hartz IV. Lovene hadde hovedsakelig som formål å få arbeidsledige raskere ut i arbeid. Den som meldte seg for sent, skulle trekkes i sin arbeidsledighetstrygd.


== Referanser ==
Greiner (etternavn)

Greiner er et etternavn med tysk opprinnelse fra Mainhardter Wald, Sør-Tyskland.
Mange av de som bærer etternavnet bor i Nord-Norge, hovedsakelig i Finnmark.
Christine Haderthauer

Christine Haderthauer (født 11. november 1962 i Neumünster) er en tysk politiker og advokat. Hun har vært generalsekretær i CSU siden oktober 2007 og har vært medlem av Bayerns landdag siden landdagsvalget i 2003.


== Referanser ==


== Eksterne lenker ==
(de) Offisielt nettsted 
(en) Christine Haderthauer – kategori av bilder, video eller lyd på Commons
Peter Hartz

Peter Hartz (født 9. august 1941 i St. Ingbert) er en tysk industrileder. Han satt i ledelsen i Volkswagen og hadde ansvar for personalsaker frem til 2005.
Som leder i en regjeringsnedsatt kommisjon som skulle utarbeide forslag til effektivisering av arbeidsmarkedspolitikken, har han også gitt navn til Hartz-reformene
Peter Hartz er medlem av SPD og IG Metall.
I 2007 ble han dømt til to års betinget fengsel på grunn av økonomisk rot.


== Referanser ==


== Eksterne lenker ==
(de) Verk av og om Peter Hartz i katalogen til det tyske nasjonalbiblioteket
IG Metall

IG Metall (Industriegewerkschaft Metall, IGM) er både Tysklands og verdens største fagforening, med 2,376 millioner medlemmer (2005). Fagforeningen har sete i Frankfurt am Main og representerer arbeidstagere innen bransjer som metall-elektro, tekstil, trevare, kunststoff og informasjons- og kommunikasjonsteknologi.
IG Metall er medlem i Deutscher Gewerkschaftsbund (DGB). Organisasjonens forløperorganisasjon ble grunnlagt i 1891.


== Referanser ==


== Eksterne lenker ==
www.igmetall.de
Jagged Little Pill

Jagged Little Pill er det tredje studioalbumet og den første internasjonale utgivelsen til den kanadiske artisten Alanis Morissette, utgitt i 1995.


== Sporliste ==
Alle sangene er av Alanis Morissette og Glen Ballard.

«All I Really Want» – 4:44
«You Oughta Know» – 4:09
«Perfect» – 3:07
«Hand in My Pocket» – 3:41
«Right through You» – 2:55
«Forgiven» – 5:00
«You Learn» – 3:59
«Head over Feet» – 4:27
«Mary Jane» – 4:40
«Ironic» – 3:49
«Not the Doctor» – 3:47
«Wake Up» – 4:53Noen utgivelser inneholder to skjulte spor; en annen versjon av You Oughta Know og en a cappella versjon av «Your House» (noen ganger referert til som «Forgive Me Love»). Andre utgivelser inneholder bare «Your House» som bonusspor.


== Singler fra albumet ==
Følgende singler ble utgitt:

«You Oughta Know»
«Hand in My Pocket»
«All I Really Want»
«You Learn»
«Ironic»
«Head over Feet»


== Eksterne lenker ==
(en) Jagged Little Pill på Discogs 
(en) Jagged Little Pill på MusicBrainz 
(en) Jagged Little Pill på Spotify 
(en) Jagged Little Pill på AllMusic
Vallisneria

Vallisneria er en gruppe vannplanter i froskebittfamilien. 
Enkle hvite hunnblomster vokser til vannoverflaten på svært lange stilker. Hannblomstene sitter på korte stilker, som brytes av og flyter opp til overflaten. Frukten er en banan-aktig kapsel med mange små frø.
Planter i gruppen kan noen ganger forveksles med Sagittaria.
Mange planter brukes i akvarium.


== Eksterne lenker ==
(en) Vallisneria – oversikt og omtale av artene i WORMS-databasen 
(en) Vallisneria i Encyclopedia of Life 
(en) Vallisneria i Global Biodiversity Information Facility 
(no) Vallisneria hos Artsdatabanken 
(en) Vallisneria hos ITIS 
(en) Vallisneria hos NCBI 
(en) Vallisneria hos The International Plant Names Index 
(en) Vallisneria hos Tropicos 
(en) Kategori:Vallisneria – bilder, video eller lyd på Wikimedia Commons 
Vallisneria – detaljert informasjon på Wikispecies
Parnassiini

Parnassiini er en delgruppe / stamme av sommerfugler i gruppen svalestjerter. 
Bare slekten Parnassius, samt én av artene fra slekten Archon, finnes i Europa, de fleste artene lever i fjellområder. De to slektene Archon og Hypermnestra har bare fire arter og de finnes i Midtøsten og Asia, sør for Himalaya.


== Systematisk inndeling med norske arter ==
Denne systematiske oversikten, samt antall arter følger  Papilionidae – revised GloBIS/GART species checklist.Slektskapsforholdene mellom svalestjertenes  delgrupper og slekter er avklart i ulik grad, særlig blant de tallrike  tropiske artene.  Derfor kan endringer skje. 

sommerfugler (Lepidoptera)
gruppe / overfamilie dagsommerfugler (Papilionoidea)
familie svalestjerter (Papilionidae)
Parnassiinae – 66 arter
delgruppe / stamme Parnassiini – 50 arter
slekt Archon – 3 arter
slekt Hypermnestra – 1 art
slekt Parnassius – 47 arter
Apollosommerfugl (Parnassius apollo (Linnaeus, 1758) )
Mnemosynesommerfugl (Parnassius mnemosyne (Linnaeus,  1758) )


== Referanser ==


== Kilder ==
Papilionidae –  revised GloBIS/GART species checklist Arkivert 9. september 2010 hos Wayback Machine.
Fauna Europaea Web Service (2004) Fauna Europaea version 1.1, www.faunaeur.org.
– www.funet.fi – Lepidoptera database


== Eksterne lenker ==
(en) Parnassiini hos Fauna Europaea 
(en) Parnassiini hos ITIS 
Parnassiini – detaljert informasjon på Wikispecies 
www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
Norsk Entomologisk forening – for deg som  vil lære mer om insekter.
Hope Bridges Adams-Lehmann

Hope Bridges Adams-Lehmann (født 16. desember 1855 i Hallifort ved London, død 10. oktober 1916 i München) var en tysk lege, fredsaktivist og kvinnesakskvinne.
Hun var yngste datter av den engelske forfatteren og jernbanekonstruktøren William Bridges Adams. I 1880 fullførte hun, som første kvinne i Tyskland, medisinstudiet i Leipzig. Hennes eksamen ble likevel ikke formelt anerkjent. Derfor tok hun doktorgraden i Bern og fikk autorisasjon i Dublin i 1881.
Hun var gift med legen Carl Lehmann, og arbeidet fra 1896 i sin manns praksis i München. I 1904 fikk hun rett til å føre doktortittelen.
Hun engasjerte seg også i fredsbevegelsen og kvinnesaksbevegelsen.


== Publikasjoner ==
Das Frauenbuch. Ein ärztlicher Ratgeber für die Frau in der Familie und bei Frauenkrankheiten. Bd. 1: Körperbau und Gesundheitspflege; Bd. 2: Krankenpflege. Stuttgart: Süddeutsches Verlags-Institut 1897.
Die Gesundheit im Haus. Eine ärztliche Anleitung. Stuttgart: Süddeutsches Verlags-Institut 1899.
Die Vorbereitung der Frau zur Lebensarbeit. Vortrag. Zürich/Leipzig: Schröter 1899.


== Litteratur ==
Marita Krauss, Die Lebensentwürfe und Reformvorschläge der Ärztin Hope Bridges Adams-Lehmann. In: Barrieren und Karrieren. Die Anfänge des Frauenstudiums in Deutschland. Dokumentationsband der Konferenz „100 Jahre Frauen in der Wissenschaft“ im Februar 1997 an der Universität Bremen. Berlin: Trafo Verlag Weist 2000, S. 143-157.


== Eksterne lenker ==
Biografi
Luehdorfiini

Luehdorfiini er en delgruppe / stamme av sommerfugler i gruppen svalestjerter. 
Bare slekten Zerynthia finnes i Europa. De andre slektene Bhutanitis, Luehdorfia og Sericinus finnes i Asia.


== Systematisk inndeling ==
Denne systematiske oversikten, samt antall arter følger  Papilionidae – revised GloBIS/GART species checklist.Slektskapsforholdene mellom svalestjertenes delgrupper og slekter er avklart i ulik grad, særlig blant de tallrike  tropiske artene.  Derfor kan endringer skje. 

sommerfugler (Lepidoptera)
gruppe / overfamilie dagsommerfugler (Papilionoidea)
familie svalestjerter (Papilionidae)
Parnassiinae – 66 arter
delgruppe / stamme Luehdorfiini Chapman, 1895 [= Zerynthiini Grote, 1899] - 16 arter
slekt Bhutanitis – 4 arter
slekt Luehdorfia – 4 arter
slekt Sericinus – 1 art
slekt Zerynthia – 7 arter


== Referanser ==


== Kilder ==
Papilionidae –  revised GloBIS/GART species checklist Arkivert 9. september 2010 hos Wayback Machine.
Fauna Europaea Web Service (2004) Fauna Europaea version 1.1, www.faunaeur.org.
Luehdorfiini (= Zerynthiini) - www.funet.fi - Lepidoptera database


== Eksterne lenker ==
(en) Luehdorfiini hos Fauna Europaea 
(en) Luehdorfiini hos Fossilworks 
Luehdorfiini – detaljert informasjon på Wikispecies 
www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
Norsk Entomologisk forening – for deg som  vil lære mer om insekter.
Catió

Catió er en by Guinea-Bissau. Den er hovedstaden i Tombali-regionen.
UCL

UCL kan være forkortelse for 

University College London
Université catholique de Louvain et privat universitet i Belgia
Ubehagsterskel for hørestyrke